ফাইনাল খেলা অনুষ্ঠিত : ঝালকাঠিতে স্কুল মাদরাসা উপজেলা পর্যায়ের ৪৭তম গ্রীষ্মকালীন ফাইনাল খেলা অনুষ্ঠিত হয়েছে। বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর স্টেডিয়ামে বৃহস্পতিবার এ খেলা অনুষ্ঠিত হয়। বালক বিভাগের ফুটবল ফাইনালে সরকারি উচ্চ বিদ্যালয় দল সরকারি টেকনিক্যাল স্কুল এন্ড কলেজ কে ১-০ গোলে পরাজিত করে চ্যাম্পিয়ন হয়েছে । মেয়েদের ফুটবলে ঝালকাঠির কীর্ত্তিপাশা কমলিকান্দর নবীন চন্দ্র বালিকা বিদ্যালয় ৩-০ গোলের ব্যবধানে টেকনিক্যাল স্কুল এন্ড কলেজকে পরাজিত করেছে। প্রতিযোগিতায় হ্যান্ডবলে সরকারি উচ্চ বিদ্যালয় ও মেয়েদের বিভাগে ঝালকাঠি সরকারি হরচন্দ্র বালিকা বিদ্যালয় এবং কাবাডি প্রতিযোগিতায় চামটা বিকে মাধ্যমিক বিদ্যালয় চ্যাম্পিয়ন হয়েছে।